**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՄԱՅՆՔԻ ԱՆՁՆԱԳԻՐ**

|  |  |
| --- | --- |
| ***ՀԱՄԱՅՆՔ*** | **ԱԿՈՒՆՔ** |
| ***ՄԱՐԶ*** | **ԿՈՏԱՅՔ** |



**1.ՊԱՏՄԱԿԱՆ ԱԿՆԱՐԿ**

|  |
| --- |
| ՀՀ  Ազգային ժողովի կողմից 2017 թվականի հունիսի 9-ին ընդունված «ՀՀ վարչատարածքային բաժանման մասին ՀՀ օրենքում լրացումներ և փոփոխություններ կատարելու մասին» ՀՀ օրենքի համաձայն՝ Ակունք, Նոր գյուղ, Կոտայք. Կապուտան, Հատիս, Զովաշեն, Զառ և Սևաբերդ համայնքների միավորման արդյունքում ձևավորվել է Ակունք բազմաբնակավայր համայնքը: Այսպիսով, ներկայում Ակունք համայնքի կազմում ընդգրկված բնակավայրերն են՝ Ակունք, Նոր գյուղ, Կոտայք. Կապուտան, Հատիս, Զովաշեն, Զառ և Սևաբերդ գյուղերը: Համայնքի կենտրոնը Ակունք գյուղն է:**ԳՅՈՒՂ ԱԿՈՒՆՔ**Հայաստանի Հանրապետության Կոտայքի մարզի Ակունք գյուղը ( Բաշ-գյուղ,), գտնվում է Աբովյան քաղաքից 6 կմ հս-արլ ,Հատիս լեռան ստորոտին ,ալիքավոր լայն սարահարթի վրա: Գյուղը գտնվում է ծովի մակերևույթից 1450 մ բարձրության վրա,նախկինում գյուղը մտել է Երևանի նահանգի ( երբեմն ` Նոր Բայազետի կամ Կոտայքի գավառների ) մեջ : 1946 թվականին անվանվել է Ակունք : Ունի մաքուր առողջարար օդ, հարուստ է աղբյուրներով : Գյուղի հարավային կողմում գտնվում է Քառասուն աղբյուրները,որտեղից սկսվում է Երևանի հիմնական ջրմուղը :Գյուղը վերաբնակեցվել է 1829 թ –ից Խոյից , Սալմաստից և մասամբ էլ Նոր-Բայազետից վերաբնակված հայերի կողմից :Գյուղը ավելի հին է քան ենթադրվում է , որի վկայությունն է հին գյուղատեղում կիկլոպյան ամրոցի ավերակները:Գյուղից 1կմ արևելք որպես ուխտատեղի է ծառայում V- VI դարի Պողոս-Պետրոս եկեղեցին,գյուղում վերանորոգվել և գործում է սբ.Կարապետ եկեղեցին: Գյուղում կա նաև Հայրենական Մեծ պատերազմին նվիրված հուշակոթող: Ակունք գյուղի վարչական տարածքը կազմում է 2388.25 հա ,որից գյուղատնտեսական նշանակության հողեր 2144 հա , բնակավայրի հողեր 136 հա , արդյունաբերական, ընդերք օգտագործման և այլ արտադրական նշանակության օբյեկտների հողեր 8.7 հա , էներգետիկայի, տրանսպորտի, կապի և կոմունալ ենթակառուցվածքների օբյեկտների հողեր 20 հա,  հատուկ պահպանվող տարածքներ ` 78.97 հա , ջրային հողերը` 9,13 հա :Ակունք գյուղի հեռավորությունը մայրաքաղաքից կազմում է 20 կմ,մարզկենտրոնից 37.5 կմ:Սահմանակից է Կոտայք, Նոր գյուղ, Կաթնաղբյուր, Արամուս, Զառ, Կապուտան, Հատիս, Զովաշեն, Կամարիս գյուղերին:Հիմնական բնակիչները հայեր են, կան նաև եզդիներ և քրդեր:Համայնքի բնակչությունը ապահովված է շուջօրյա խմելու ջրով : Անցկացվել է փողոցային լուսավորություն : Կառուցվել է Ակունքի ԱԱՊԿ-ՓԲԸ-ի նոր տիպային շենք :, Կառուցվել է եկեղեցուն կից հոգևոր մշակույթային կենտրոն ,որտեղ պարապմունքներ են անցկացնում հոգևոր երաժշտախումբը և արվեստի մի քանի խմբեր: Մշակույթի տանը վերանորոգվել և գործում է հանդիսությունների սրահ : Ակունք գյուղի բնակչությունը 2018 թ. հունվարի 1-ի դրությամբ կազմում է 2160 մարդ: Բնակչության հիմնական զբաղմունքը հողագործությունը, անասնապահությունը և այգեգործությունն է: Գյուղում գործում են 3 հասարակական սննդի իրացման ռեստորանային համալիրներ , հանքային ջրերի 1 , կաթի վերամշակման 1 կազմակերպություններ: Գործում են 5 առևտրի մանրածախ ապրանքների վաճառքի , 3 ծառայությունների մատուցման կետեր : Գյուղի կլիման ձմռանը մեղմ է, ամռանը` շոգ: Հաճախակի են չորային , կարկտաբեր տարիները:**ԳՅՈՒՂ ՆՈՐ ԳՅՈՒՂ**Կոտայքի մարզի Նոր գյուղը /Թազա գյուղը/ հիմնադրվել է 1828թ. ռուս-պարսկական պատերազմների ժամանակաշրջանում ։ Պարսկակստանի Խոյ նահանգից ներգաղթելով Հայաստան թվով յոթ ընտանիքներ եկել բնակվել են «Ջաղացներ» կոչվող հատվածում «Չայ» գետի ափին, հիմնադրել են նոր /թազա/ գյուղը և հաստատվել այնտեղ։ Տեր Զաքարի 12 շնչից բաղկացած ընտանիքը նույնպես ներգաղթել են Հայաստան և մինչև մահը նա եղել է գյուղի քահանա։ Նրա առաջարկով ու ղեկավարությամբ կառուցվել է ՆորԳյուղի «Սուրբ Մարիամ» եկեղեցին, ինքն էլ թաղված է եկեղեցու բակում ։ Տեր Զաքարը հոր մահից հետո ավելի քան 36 տարի եղել է գյուղի քահանա և Կոտայքի շրջանի հոգևոր առաջնորդը։ Նա բացի հոգևոր ծառայություններից, իրեն նվիրել է նաև հայ ժողովրդի պաշտպանության սուրբ գործին։ Այդ են վկայում պատմական փաստերը։ Աբովյանի շրջանային «Արշալույս» թերթի 1990թ. փետրվարի 17-ի համարում Վարագ Առաքելյանի «Կոտայքի արծիվները» հոդվածում նշված է, որ Տեր-Զաքարը 1905թ. Կոտայքի շրջանի գյուղերի հայրենասերներից կազմակերպեց իր պաշտպանական զինված խումբը` դառնալով նրա խմբապետը։ Թուրքերի դեմ մղած բազմաթիվ կռիվների շնորհիվ, կոտորածից ու բռնություններից փրկվում է մի ամբողջ շրջանի ժողովուրդ։ Տեր Զաքարը 1918թ. մայիսին Սարդարապատի ու Բաշապարանի հերոսամարտի օրերին, երբ որոշվում էր հայ ժողովրդի լինել չլինելու հարցը, այդ ծանր օրերին Տեր Զաքարը Կոտայքի շրջանի գյուղերից կազմակերպեց իր խումբը` կազմված 250 հայ աշխարհազորայիններից և այն գլխավորելով մեծ չափով նպաստեց Սարդարապատի Բաշապարանի հերոսամարտի հաղթական ելքին։ Տեր Զաքարը 1915թ առաջադրվում է Երևանի գավառի հայ գաղթականներին օգնելու և տեղավորելու կոմիտեի նախագահ արքեպիսկոպոս Խորեն Մուրադբեկյանի տեղակալ։ Նրա գործադրած ջանքերի շնորհիվ հայ գաղթականները դուրս եկան ծանր վիճակից և ունեցան իրենց սեփական տեսությունները։ Նոր գյուղը գտնվում է ծովի մակարդակից 1430մ բարձրության վրա, հեռավորությունը Երևանից 16կմ, մարզկենտրոնից 35կմ, բնակլիմայական պայմանները նախալեռնային, գյուղի տնտեսությունը 480 է, բնակչությունը 1665 մարդ։ Պատերազմի ավարտից հետո տարիներ անց գյուղի կենտրոնական փողոցում կառուցվեց Հայրենական Մեծ պատերազնմի զոհվածների հիշատակին նվիրված հուշակոթող։ Գյուղում է ծնվել ԽՍՀՄ հերոս Հրանտ Բաբայանը։ Նոր գյուղ համայնքն զբաղեցնում է 1137,72 հա հողատարածք, ունի արոտավայրեր, վարելահողեր։ Գյուղի ազգաբնակչության հիմնական ուղղվածությունը եղել է անասնապահությունն ու հողագործությունը, գյուղում պահպանվել է 19-րդ դարի եկեղեցի, որը վերանորոգվել է և կահավորվել։Գյուղն ապահովված է խմելու և ոռոգման ջրով, գազաֆիկացված է։ Գյուղն ունի բուժկետ: **ԳՅՈՒՂ ԿՈՏԱՅՔ**Կոտայք անունը հնագույն ծագում ունի: Գիտական տեսանկյունից այն եղել է ցեղի անուն` Կոտ, իսկ <<Այք>> վերջավորությունը տեղային նշանակություն ունի: Կոտայքի մարզի Կոտայք գյուղը գտնվում է Աբովյան քաղաքից 3 կմ արևելք՝ Նոր գյուղ և Կապուտան գյուղերի միջակայքում, Հատիս լեռան հարավ- արևմտյան ստորոտին: Գյուղը հայտնի է Բարձաբի ( նաև Բարձապի, Բարզաբի, Պարցաբի) անվամբ: Ավելի գործածական է դառնում Ելղովան ( նաև Ելղավան, Ելղովան, Էլքովան) անունը, որն էլ շրջանառվում է մինչև 1965 թ, երբ պաշտոնապես վերանվավում է Կոտայք; Համայնքն ունի միջնակարգ դպրոց, մշակույթի տուն , գրադարան, բուժամբուլատորիա: Գյուղը գտնվում է ծովի մակերևույթից 1350-1450 մ բարձրության վրա, մարզկենտրոնից՝ 25 կմ հեռավորության վրա;Խմելու ջուրը ստանում է հարևան Ակունք գյուղից բխող <<Քառասուն աղբյուրներ>> սառնորակ աղբյուրներից: Գյուղի կլիման նախալեռնային է, ձմեռը խստաշունչ է, ամառը շոգ , հաճախակի են չորային և երաշտ տարիները, որից շատ է տուժում գյուղատնտեսությամբ զբաղվող գյուղացին; Բնակչությունը հիմնականում զբաղվում է անասնապահությամբ և հողագործությամբ : Գյուղն ունի եկեղեցի՝ Սուրբ Հովհաննես, որը կառուցված է 19-րդ դարի առաջին կեսին, այժմ վերանորոգված է և գործում է:Համայնքի վարչական տարածքը -1415,01հա է, որից`վարելահողեր – 634,35 հա ,արոտավայրեր – 394,74հա,դաշտային ճանապարհներ-23,32հա,արտադրական մաս /կովանոց/-7,28հա,գերեզմանատուն -6,0հա,տնամերձ հողեր -63,8հա,դպրոց -0.72հա,հուշարձաններ-0.98հա,գյուղամիջյան փողոցներ -12,4հա, սեփականաշնորհված հողեր -700,73 հա,մեկ հողաբաժնի չափը -0.91հա,պետական պահուստային հողեր -80,96 հա,համայնքի սեփականության հողեր-632 ,97հա: Սկզբնական շրջանում գյուղն ունեցել է մոտ 150 բնակիչ, 19-րդ դարի վերջին` 570 , իսկ այսօր գյուղն ունի շուրջ 1858 բնակիչ և 374 տնտեսություն: : **ԳՅՈՒՂ ԿԱՊՈՒՏԱՆ** Կապուտան գյուղը հիմնադրվել է շատ վաղուց, միջնադարում կոչվել է Լեռնավանք, հետագայում թուրքերի կողմից նվաճվելուց հետո Գյոքիլիսա, 1935 թվականից վերանվանվել է Կապուտան, այս անունը կապում են Կապտավանք եկեղեցու անվան, որը կառուցվել է 7-րդ դարում, և գյուղի շրջակայքում գտնվող անդեզիտ բազալտի կապույտ հանքավայրերի հետ: Գյուղի սկզբնամասում կան VI-VII դարերի խաչքարեր: Գյուղի տարածքում և նրանից դուրս 1-2կմ հյուսիս-արևմուտք դեռևս հազարամյակներ առաջ բնակավայրեր են եղել, այդ են վկայում բնակավայրի ավերակները: Գյուղի տարածքում կան պատմական հուշարձաններ: Սրբավայր է համարվում Կապտավանքից հյուսիս-արևմուտք գտնվող Թուխ Մանուկ քարաբլուրը, ՙՍուլուզաղա՚ /ջրանձավ/կոչվող քարայրը: Մեծ հետաքրքրություն են ներկայացնում հատկապես գյուղից 2կմ հյուսիս գտնվող կապույտ քարադաշտերը, որձաքարերի դաշտերը, կիկլոպյան ամրոցների մնացորդները, բազմաթիվ ժայռապատկերներ: Հայրենական մեծ պատերազմում զոհված 99 Կապուտանցիների հիշատակը հավերժացնելու համար Կապուտանի կենտրոնում սրբատաշ բազալտից աղբյուր հուշարձան են կառուցել, իսկ գյուղի մուտքի բարձունքին հուշարձան–կոթող, որի պատին փորագրված են զոհվածների անունները: Ինչպես հուշաղբյուրը այնպես էլ մշակույթի տան երկհարկանի, իր տեսակի մեջ եզակի, շենքը կառուցվել է ճարտարապետ Վ.Թամանյանի նախագծով: Կապուտան համայնքի վարչական տարածքը կազմումէ 3366,64հա., որից գյուղատնտեսական նշանակություն ունեն 3185,48հա.-ը, բնակավայրերը զբաղեցնում են 64,75 հա., արդյունաբերական, ընդերք օգտագործման և այլ արտադրականն շանակության օբյեկտները` 18,56 հա,  էներգետիկայի, տրանսպորտի, կապի և կոմունալ ենթակառուցվածքներիօբյեկտները` 5,79հա., հատուկ պահպանվող տարածքները` 20,07հա, ջրային հողերը` 1,71հա,  պետական սեփականություն հանդիսացող հողերը` 157,77 հա։ Գյուղը սահմանակից է Հատիս,Կոտայք, Ջրաբեր, ֆանտան, Նուռնուս գյուղերին:Գյուղի տարածքում կան երկաթի,քարի/կապույտ բազալտ/, լիթոլիթային պեմզայի հանքավայրեր:Կապուտան գյուղի բնակչությունը 2018 թ. հունվարի 1-ի դրությամբ կազմում է 1345 մարդ:Բնակչության հիմական զբաղմունքը անասնապահությունն ու հողագործությունն է: **ԳՅՈՒՂ ՀԱՏԻՍ**Հատիս գյուղը հիմնադրվել է 1920 թ. Արևմտյան Հայաստանից և Սևանի ավազանից գաղթած հայերի կողմից: Մինչև 1978 թվականը Քյանքյան: Գյուղ` Աբովյանից 11 կմ հյուսիս-արևելք` Հատիս լեռան հյուսիսային լանջին, Երևանից հեռավորությունը 34 կմ է, մարզկենտրոնից` 42 կմ: Ներկայիս բնակիչների նախնիները եկել են Բայազետից, Վասպուրականից, Շատախից: Մինչև 1988թ. գյուղում բնակվող այլազգի / քրդեր / բնակչության թիվը կազմել է 8%:Հատիս գյուղում պաhպանվում են ուշ միջնադարի խաչքարեր: 1933 թ. Հատիս գյուղում հիմնադրվել է կոլտնտեսություն, որը մասնագիտացված է եղել դաշտավարության և անասնապահության ուղղությամբ, որը շարունակվում է մինչ օրս:Հատիս գյուղը գտնվում է Հայաստանի բարձր լեռնային գոտում, Հատիս լեռան ստորոտում, ծովի մակերևույթից բարձր է 2030մ:Գյուղի վարչական տարածքը 3249.3 հա է: 1992 թ. Հողի սեփականաշնորհումից հետո գյուղացիները զբաղվում են դաշտավարությամբ և անասնապահությամբ: Ղարաբաղյան շարժման ժամանակ գյուղում ապաստան են գտել 3 հայ փախստական ընտանիք, որոնք ստացել են սեփականաշնորհված հող և բնակարաններ:  2018 թ.-ի հունվարի 1-ի դրությամբ Հատիս համայնքի բնակչության թիվը կազմել է 391 մարդ:  **ԳՅՈՒՂ ԶՈՎԱՇԵՆ**Զովաշեն մինչև 1948 թվականը Դալլաքլու գյուղը Արևմտյան Հայաստանից տեղահանված նախկին մշեցիների և ալաշկերտցիների կողմից վերաբնակեցվել է 1918-1921թթ., սակայն համայնքի կենտրոնում հայտնաբերված 6-7-րդ դարերի եկեղեցու ավերակները վկայում են համայնքի ավելի վաղ ծագման մասին, սակայն այդ մասին որևէ պատմական տեղեկություններ չեն պահպանվել: Զովաշեն համայնքը, կարծես գրկված Հատիս լեռան փեշերով, գտնվում է ծովի մակերևույթից 2030մ բարձրության վրա,մայրաքաղաքից 37կմ , մարզկենտրոնից 55կմ հեռավորության վրա: Զովաշեն համայնքը գտնվում է Հատիս համայնքից Զառ անցնող տեղ. նշանակության ճանապարհի վրա: Կլիման Զովաշենում երկարատև ձմռան պայմաններում ցրտաշունչ է, իսկ ամռանը, անվանը բնորոշ՝ զով: Զովաշեն համայնքի վարչական տարածքը կազմում է 3251.93 հա., որից գյուղատնտեսական նշանակություն ունեն  3196.38 հա.-ը, բնակավայրը զբաղեցնում են  26.64 հա., արդյունաբերական, ընդերքօգտագործման և այլարտադրական նշանակության օբյեկտները` 7.73հա,  էներգետիկայի, տրանսպորտի, կապի և կոմունալ ենթակառուցվածքների օբյեկտները` 2.81 հա.,  հատուկ պահպանվող տարածքները` 10.32 հա, ջրային հողերը` 8.05հա,  պետական սեփականություն հանդիսացող հողերը` 1454.23 հա։ ¼áí³ß»Ý համայնքի բնակչությունը 2018 թ. հունվարի 1-ի դրությամբ կազմում է 185 մարդ: Բնակչության 96 %-ը հայեր են, ապրում են նաև քրդեր: Բնակչությունը զբաղվում է անասնապահությամբ և հացահատիկային կուլտուրաների մշակմամբ:  **ԳՅՈՒՂ ԶԱՌ**Կոտայքի մարզի Զառ Գյուղը հին բնակավայր է: Հիմնվել է շատ վաղ ժամանակներում, վերաբնակեցվել է 1826-27թթ-ին: Համայնքը գտնվում է Հատիս լեռան հարավ-արևելյան մասում: Համայնքը հիմնադրման պահին ընդգրկված է եղել Աբովյանի շրջանի վարչական տարածքում: Հեռավորությունը Երևանից կազմում է 25կմ, մարզկենտրոնից` 42կմ: Ծովի մակարդակից միջին բարձրությունը կազմում է 1650-1930մ: Բնակլիմայական պայմանները լեռնային են: Տեղումների առատությամբ այնքան էլ աչքի չի ընկնում, ամառները շոգ են, ձմեռները` խիստ, լինում են նաև սառնամանիքներ:Զառ գյուղի բնակչության մեծամասնությունը նախկինում վերաբնակեցվել են Արևմտյան Հայաստանից:Զառը սկսած քարե դարից, այսինքն` սկսած մեզանից մի քանի հազար տարի առաջ մինչ մեր օրերը ,մշտապես բնակեցված է եղել: Ներկայիս բնակչության մեծ մասը Արևմտյան Հայաստանի տարբեր նահանգներից են գաղթվել` Մուշից Վանից, Թեհրանից` 1820թ-ին: Զառ բառացի նշանակում է ոսկի, թանկարժեք քար. գիտնականների վերջին տվյալներով անունն առաջացել է Այր բառից, որը նշանակում է և տղամարդ ,և քարանձավ:2003թ-ին ՀՀ կառավարության. կողմից հաստատված, մշակութային նախարարության գործակալության կողմից հաշվառված են 91 հուշարձաններ, որից 73-ը ունեն խիստ կարևոր հանրապետական նշանակություն: Գյուղում և նրա շրջանակներում կան բնակատեղիներորոնցից`1. բնակատեղիներ 11 հատ. 2-1 հազարամյակի2. բերդ-ամրոցներ 17 հատ .3-1 հազարամյակի3. քարեդարյան կայաններ 11հատ (քարե դար)4. ժառյապատկերներ 19 հատ. 5-2 հազարամյակի5. խաչքարեր 26 հատ. 9-17 դարեր6. եկեղեցի 3 հատ .1ը 10-11դար.1-10դար.3.կառուցվել է եկեղեցի 2002թ-ին բարերարների կողմից 1700 տարվա կապակցությամբ7. մատուռ 2 հատ .7-16 դդ.8. քարանձավ կաթսայատներ (քարե դար)10հազ.տարի առաջ9. ջրամբար 2 հատ 2-1-ին հազարամյակ:Համայնքի վարչական տարածքը -7531,80 հա է, որից`վարելահողեր – 1342,20հա ,խոտհարք – 881,10 հա,արոտավայրեր – 3887,85հա,այլ հողեր -1215,56 հա,բնակավայրերի կառուցապատման-97,27,Արդյունաբ.ընդերք օգտ.և այլ արտ. Նշանակության- 36,26Էներգետիկայի,տրանսպորտի կապի, կոմունալ-8,19,հատուկ պահպանվող տարածքներ—43,32,հատուկ նշանակության –15,24,տնամերձ հողեր -64,76 հա,դպրոց -1.6հա,հուշարձան -0.95հա,գյուղամիջյան փողոցներ14հա,սեփականաշնորհված հողեր -1021,55,մեկ հողաբաժնի չափը -1.54,պետական պահուստային հողեր -215,71հա,համայնքի սեփականության հողեր -104 ,2հա;Բնակավայրը սահմանակից է Սևաբերդ, Գեղաշեն և Ակունք գյուղերին:Զառ գյուղի բնակչությունը 2018թ. հունվարի 1-ի դրությամբ կազմում է 1421 մարդ, բնակիչները միայն հայեր են:**ԳՅՈՒՂ ՍԵՎԱԲԵՐԴ**Սևաբերդ համայնքը գտնվում է Աբովյան քաղաքից 20 կմ արևելք` Գեղամա լեռնաշղթայի արևմտյան ստորոտին: Ծովի մակերևույթից բարձ է` 2035-2080 մ: Գյուղի հայկական /պատմական/ անվանումը 1604թ. Տեղի ունեցած բնիկների անվերադարձ բռնագաղթի հետևանքով, ցավոք մոռացության է մատնվել , որը և չի փոխանցվել նաև եկվոր այլազգիներին : Նրանք,տպավորված գյուղամերձ ամրոցի ` հատկապես գյուղահայաց` հյուսիսային որմի մռայլ գույներից /բերդի այս որմը տարվա ընթացքում ամենաքիչն է լուսավորվում /, գյուղը կոչել են <<Ղարաղալա>> /թարգմ.`սև բերդ/, որն էլ 1948թ. Պաշտոնապես վերանվանվել է Սևաբերդ:Գյուղամերձ գտվող պատմական հուշարձանները փաստում են, որ բնակավայրը գոյություն է ունեցել ոչ թե դարեր այլ հազարամյակներ առաջ : 1915թ. –ից հետո գյուղում բնակություն են հաստատում Արևմտյան Հայաստանում իրականացված հայերի ցեղասպանությունից հրաշքով ողջ մնացած սակավաթիվ հայեր` Մուշից, Բասենից, Բուլանըղի Ատկոն գյուղից և այլն:   Գյուղի հարավ-արևմտյան մասում 1972թ. Կառուցվել է արհեստական ջրամաբար, որով հնարավոր է ոռոգել համայնքի հողերի ընդամենը 10 տոկոսը , այն հիմնականում օգտագործվում է ավելի ցածր տեղակայված համայնքների կողմից: Գեղամա լեռներից բխող աղբյուրներից խմելու ջրով գյուղն ապահոված է 100 տոկոսով: Գյուղի կլիման ցրտաշունչ է հաճախակի ճանապարհները փակվում են, իսկ ամռանը զով:Հաճախակի են երաշտի տարիները, որից շատ է տուժում գյուղատնտեսությամբ զբաղվող գյուղացին: Սևաբերդ գյուղի բնակչության թիվը 2018թ հունվարի 1-ի դրությամբ կազմում է 259 մարդ, բացի հայերից բնակվում են նաև եզդիներ և քրդեր:Բնակչությունը հիմնականում զբաղվում է անասնապահությամբ և հացահատիկային մշակաբույսերի մշակմամբ: |

**2.ԱՇԽԱՐՀԱԳՐԱԿԱՆ ՆԿԱՐԱԳԻՐ**

|  |
| --- |
| Համայնքն իր վարչական սահմաններով սահմանակից է Չարենցավան, Գեղաշեն, Կամարիս, Կաթնաղբյուր, Արամուս, Մայակովսկի, Բալահովիտ, Աբովյան, Արզնի և Բյուրեղավան համայնքներին:Ստորև ներկայացվում է համառոտ տեղեկատվություն համայնքի կազմում ընդգրկված բնակավայրերի մասին: Ակունք hամայնքը գտնվում է Աբովյան քաղաքից 6 կմ հս-արլ ,Հատիս լեռան ստորոտին,ալիքավոր լայն սարահարթի մայրաքաղաքից կազմում է 20 կմ,մարզկենտրոնից 37.5 կմ :Համայնքը գտնվում է ծովի մակերևույթից 1350-2058մ բարձրության վրա: |

**3.ՀԱՄԱՅՆՔԻ ԿԼԻՄԱՅԱԿԱՆ ՀԱՄԱՌՈՏ ԲՆՈՒԹԱԳԻՐԸ**

|  |  |
| --- | --- |
| Մթնոլորտային տեղումների միջին տարեկան քանակը (մմ) | 450-900մմ |
| Օդի միջին ջերմաստիճանը հունվարին(0C) | -7 |
| Օդի միջին ջերմաստիճանը հուլիսին(0C) | +25 |

**4.ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ**

|  |  |
| --- | --- |
| 1. Համայնքում ընդգրկված բնակավայրերը և դրանց հեռավորությունը համայնքի կենտրոնից1.1) Ակունք1.2)Նոր գյուղ1.3)Կոտայք1.4)Կապուտան1.5)Հատիս1.6)Զովաշեն1.7)Զառ1.8)Սևոբերդ |  |
| 2. Նախկին (ՀԽՍՀ) վարչական շրջանի անվանումը | Աբովյանի շրջան |
| 3.Համայնքի հեռավորությունը՝ |  |
| 3.1) մայրաքաղաքից (կմ) | 20կմ |
| 3.2) մարզկենտրոնից (կմ) | 37,5կմ |
| 3.3) պետական սահմանից ուղիղ գծով (կմ) | 100կմ |
| 3.4) նախկին շրջկենտրոնից (կմ) | 6կմ |
| 3.5) միջպետական նշանակության ավտոճանապարհից (կմ) | 8կմ |
| 3.6) երկաթուղային կայարանից (առկայության դեպքում) (կմ) | 7կմ |
| 4.Համայնքի բարձրությունը ծովի մակերևույթից (մ) | 1350-2058մ |
| 5.Համայնքի վարչական տարածքը (քառ. կմ/հա)  | **30284.03հա** |  |
| 6․Սահմանակից համայնքների անվանումները | Կոտայք,Նոր գյուղ, Կաթնաղբյուր,Արամուս, Զառ, Կապուտան,Հատիս, Զովաշեն, Կամարիս,Աբովյան |
| 7.Համայնքապետարանի էլեկտրոնային փոստի հասցեն | akunq.kotayq@mta.gov.am |
| 8. Համացանցային պաշտոնական կայքի հասցեն | kotayk-akunk.am |
| 9.Համայնքի ղեկավարի հեռախոսահամարը | (+374)91 43 15 26 |
| 10. Համայնքապետարանի հեռախոսահամարը | (+374)77870825 |
| 11․Համայնքի հեռախոսային կոդը |  |
| 12․Համանքում փոստային բաժանմունքի առկայությունը(այո, ոչ) | այո |
| 13.Համայնքապետարանի փոստային դասիչը | 2209 |
| 14.Հաստատված գլխավոր հատակագծի առկայությունը (այո, ոչ) | ոչ |
| 15. Քաղաքացիների սպասարկման գրասենյակի առկայությունը (այո, ոչ) | ոչ |

**5.ԲՆԱԿՉՈՒԹՅՈՒՆԸ, ԲՆԱԿՉՈՒԹՅԱՆ ՍՈՑԻԱԼԱԿԱՆ ԿԱԶՄԸ**

|  |  |
| --- | --- |
|  | **2018թ.** |
| 1. Մշտական բնակչության թվաքանակը | 9284 |
| 2. Գրանցված ծնունդների քանակը | 120 |
| 2.Մահացության դեպքերի քանակը | 51 |
| 3.Ամուսնությունների քանակը | 37 |
| 4. Ամուսնալուծությունների քանակը | 1 |
| 5. Տնային տնտեսությունների թիվը | 2130 |
| 6. Ընտանեկան նպաստ ստացող տնային տնտեսությունների քանակը | 101 |
| 7. Կենսաթոշակառուների քանակը | 836 |
| 8. Հաշմանդամություն ունեցող անձանց քանակը | 186 |

**6.ՄՇԱԿՈՒԹԱՅԻՆ, ԿՐԹԱԿԱՆ, ՄԱՐԶԱԿԱՆ ՀԱՍՏԱՏՈՒԹՅՈՒՆՆԵՐ**

|  |  |
| --- | --- |
|  | **2018թ.** |
| 1. Գրադարանների քանակը | 8 |
| 2. Արվեստի դպրոցների քանակը | 0 |
| 3. Երաժշտական դպրոցների քանակը | 0 |
| 4. Նախադպրոցական հիմնարկների քանակը | 0 |
| 5. Հանրակրթական դպրոցների քանակը | 7 |
| 6. Նախնական մասնագիտական (արհեստագործական) ուսումնական հաստատությունների քանակը | 0 |
| 7. Միջին մասնագիտական ուսումնական հաստատություններիքանակը | 0 |
| 8. Բարձրագույն ուսումնական հաստատությունների քանակը | 0 |
| 9. Մարզադպրոցների քանակը | 0 |

**7.ԲՆԱԿԵԼԻ ՖՈՆԴ**

|  |  |
| --- | --- |
|  | **2018թ.** |
| 1. Համայնքի բնակարանային ֆոնդի ընդհանուր մակերեսը (մ2)
 | 303 303,09 մ2 |
| 1. Բազմաբնակարան շենքերի ընդհանուր թիվը
 | 2 |
| 1. Բնակելի տների (առանձնատների) ընդհանուր թիվը
 | 2130 |

**8.ՀՈՂԱՅԻՆ ՖՈՆԴ ԵՎ ԳՅՈՒՂԱՏՆՏԵՍՈՒԹՅՈՒՆ**

|  |  |
| --- | --- |
|  | 2018թ.  |
| 1.Հողեր, ընդամենը (հա) | 30284.03հա |
| 2.Գյուղատնտեսական նշանակության հողեր (հա) | 28739.02 |
| 3.Բնակավայրերի ընդհանուրտարածքը(հա) | 663.99 |
| 4.Խոշոր եղջերավոր անասունների գլխաքանակը | 9410 |
| 6. Մանր եղջերավոր անասունների (ոչխար և այծ) գլխաքանակը | 5721 |
| 7. Խոզերի գլուխաքանակը | 3716 |
| 8. Գյուղատնտեսական տեխնիկա | 83 |
| 8.1տրակտորներ (քանակը) | 70 |
| 8.2կոմբայններ (քանակը) | 13 |
| 9. Գյուղացիական տնտեսությունների թիվը | 2082 |

**9.ԵՆԹԱԿԱՌՈՒՑՎԱԾՔՆԵՐ**

|  |  |
| --- | --- |
| 1.Էլեկտրական ենթակայանների քանակը | 24 |
| 2.Համայնքում գազիֆիկացման առկայությունը (այո, ոչ) | Այո, բացառությամբ Սևաբերդ բնակավայրի |
| 3.Համայնքում աղբավայրի առկայությունը (այո, ոչ) | Այո |
| 4. Գերեզմանատան առկայությունը համայնքում (այո, ոչ) | Այո |
| 5. Համայնքային ենթակայության ճանապարհների ընդհանուր երկարությունը (կմ) | 78 |
| 6. Կոմունալ և ճանապարհաշինական տեխնիկայի առկայությունը | Ոչ |
| 6.1 Ինքնաթափ բեռնատար մեքենաների քանակը | 33 |
|  6.2 Էքսկավատորների քանակը |  2 |
|  6.3 Թրթուռավոր տրակտորների քանակը | 15 |
|  6.4 Գրեյդերների քանակը  | 0 |
|  6.5 քանակը | 0 |
|  6.6 Աղբատար մեքենաների քանակը  | 0 |
| 6.7Բազմաֆունկցիոնալ կոմունալ մեքենաների քանակը | 0 |
| 6.8Վակումային փոշեկուլմեքենաների քանակը | 0 |
| 6.9Ավտոաշտարակների քանակը | 1 |
| 7. Համայնքի տարածքով անցնող միջպետական և հանրապետական նշանակության ավտոճանապարհների ընդհանուր երկարությունը (կմ)  | 0կմ |
| 8. Համայնքի տարածքում գործող առևտրային բանկերի մասնաճյուղերի առկայությունը (այո, ոչ) և դրանց քանակը | 0 |
| 9. Ներհամայնքային երթուղիների առկայությունը (այո, ոչ) | Այո  |

**10.ՖԻՆԱՆՍԱԿԱՆ ՑՈՒՑԱՆԻՇՆԵՐ**

***Համայնքի վարչական բյուջեի եկամուտներ (հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1.Ընդամեն ըեկամուտներ | 227 842,1 | 231 245,0 |
| 1. Հարկայինեկամուտներ, ընդամենը

այդթվում` | 62 481,3 | 68 899,7 |
|  2.1 հողիհարկ | 29 685,0 | 29 095,0 |
| * 1. գույքահարկ
 | 36 303,0 | 38 389,0 |
| 1. Պաշտոնական տրանսֆերտներ, ընդամենը
 | 144 190,0 | 141 874,0 |
|  3.1 դոտացիա | 144 190,0 | 141 874,0 |
| 3.2 սուբվենցիա | 0 | 0 |
| 4.Մուտքեր հողի օտարումից | 20 495,0 | 17 443,0 |

***Համայնքի վարչական բյուջերի ծախսեր(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենը ծախսեր
 | 227 842,0 | 218 443,5 |

***Համայնքի ֆոնդային բյուջերի եկամուտները(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենը ֆոնդային բյուջեի եկամուտներ
 | 32 746,0 | 37 327,0 |

***Ֆոնդային բյուջեի ծախսեր(հազ. դրամ)***

|  |  |  |
| --- | --- | --- |
|  | **Ընդունված բյուջե** | **Փաստացի** |
| 1. Ընդամենըծախսեր
 | 32 746,0 | 20 600,0 |

**11.ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐ**

|  |  |
| --- | --- |
| 1.Համայնքապետարանի աշխատողների թվաքանակը, մարդորից՝ * 1. համայնքային ծառայողներ
 | 48 |
| 20 |
| 2. Ապարատի պահպանման ծախսերը, ընդամենը (հազ. դրամ) | 117 480,0 |
| 3. Ավագանու անդամների թվաքանակը | 10 |

**12. ՀԱՄԱՅՆՔԻ ՀԻՄՆԱԽՆԴԻՐՆԵՐԸ**

|  |  |
| --- | --- |
| **Հիմնախնդիրը** | **Ակնկալվող լուծումը** |
| * Համայնքի կազմի մեջ ընդգրկված բնակավայրերը (բացի Նոր գյուղ և Կապուտան բնակավայրերի), չունեն գլխավոր հատակագիծ,
* Համայնքի Հատիս բնակավայրում խմելու ջրի ջրամատակարարման ենթակառուցվածքների ոչ բարվոք վիճակ, ջրամատակարարման ոչ բավարար մակարդակ,
* Համայնքի Զովաշեն և Սևաբերդ բնակավայրերի միջև տրանսպորտային հաղորդակցության և այս կամ այն բնակավայրում մատուցվող ծառայություններից օգտվելու սահմանափակ հնարավորությունները,
* Նոր գյուղ, Հատիս Զովաշեն,Զառ, Սևաբերդ բնակավայրերում մշակույթի տների բացակայությունը, ակումբների վերանորոգման կարիք և լիարժեք գործելու սահմանափակ հնարավորություններ,
* Համայնքը ունի աղբավայր, ֆինանսական հնարավորություններ , սակայն չունի աղբահանության և սանիտարական մաքրման ծառայությունների մատուցման համար անհրաժեշտ մասնագիտական տեխնիկա՝ իր կազմի մեջ մտնող բոլոր բնակավայրերում աղբահանության և սանիտարական մաքրման ծառայությունների մատուցման համար,
* Ներբնակավայրային ճանապարհները և փողոցներն անբարեկարգ վիճակում են, այդ ճանապարհները անհրաժեշտ են ասֆալտապատել:
* Համայնքի մի շարք բնակավայրերում ՝ Զովաշեն, Հատիս, Կապուտան, Զառ, Սևաբերդ, բացի կենտրոնական փողոցներից մնացած փողոցները չունեն արտաքին լուսավորության համակարգ:
* Համայնքի բնակիչներն ունեն լուրջ խնդիրներ ու դժվարություններ՝ արտադրված գյուղատնտեսական մթերքներն իրացնելու, մինչև շուկա հասցնելու հարցում,
* Համայնքում, բացի Ակունք բնակավայրից, չկան մանկապարտեզներ, Զառի, Կապուտանի դպրոցներին կից գործում են նախակրթարաններ :Ակունք բնակավայրի մանկապարտեզն էլ վերագործարկվել է 2019 թվականի փետրվարին:
* Համայնքի բոլոր բնակավայրերում կա գազամատակարարում, միայն Սևաբերդ բնակավայրում , առկա է գազամատակարարման ներքին ցանցի անցկացման խնդիրներ,
* համայնքի գրեթե բոլոր դպրոցների շենքերը (բացառությամբ՝ Ակունք գյուղի) կարիք ունեն մասնակի կամ ամբողջական ընթացիկ նորոգման, ներքին հարդարման և դուռ-պատուհանների, սանհանգույցների փոխարինման,
* համայնքի բնակավայրերի դպրոցները բացի Ակունքի դպրոցից , չունեն ջեռուցման համակարգեր, որի պատճառով այդ հիմնարկները ձմռանը ստիպված են իրենց շենքերը տաքացնել գազի վառարանների միջոցով,
* համայնքի գերեզմանատներից մի մասը ցանկապատված չեն կամ առկա է ցանկապատերի վերանորոգման խնդիր,
* համայնքի աշխատունակ բնակչության մի մասը չունի մշտական աշխատանք, այդ պատճառով հաճախ բնակիչների մի որոշակի մասը մեկնում է արտագնա աշխատանքի այլ երկրներ, մեկնողներից ոչ բոլորն են վերադառնում համայնք,
 | * Ֆինանսական միջոցների առկայության դեպքում կկազմվի համայնքի գլխավոր հատակագիծ,
* Սուբվենցիոն հայտ է ներկայացվել կառավարություն՝ Հատիսի ջրամբարի կառուցման նպատակով,
* Համայնքի Աբովյան-Կապուտան-Զովաշեն և Աբովյան-Զառ-Սևաբերդ երթուղիները սպասարկվում են մասնավոր ընկերությունների կողմից:Համայքապետարանը իր լիազորությունների սահմաններում աջակցում է տվյալ երթուղիները սպասարկող կազմակերպություններին:
* Արդեն վերանորոգվում են Նոր գյուղ բնակավայրի մշակույթի տունը ամբողջությամբ և Զառի մշակույթի տան տանիքը:

Աշխատանքները շարունակական են:* Համայնքի բոլոր բնակավայրերում, բացի Զովաշեն և Սևաբերդ գյուղերի, իրականացվում է աղբահանություն :Առավել բարձր մակարդակով այն կազմակերպելու համար մեզ անհրաժեշտ են բազմաֆունկցիոնալ աղբատար և աղբամաններ:
* Անհրաժեշտ ֆինանսական միջոցների առկայության դեպքում կասֆալտապատվեն նաև ներբնակավայրային ճանապարհները:Աշխատանքները շարունակական են:
* Ակունք համայնքի բնակավայրերի բազմաթիվ փողոցներում անցկացվել են փողոցային լուսավորության համակարգ և բոլոր լուսատուները փոխարինվել են լեդ տեսակի լույսերով:

2019թ. մարտ ամսին Զառ բնակավայրի չորս փողոցներում արդեն անցկացվել են արտաքին լուսավորության ցանց:Աշխատանքները շարունակական են:* Կաթի վերամշակման արտադրամասի և հատուկ սառնարանների կառուցման դեպքում կկարգավորվի խնդիրը և կավելանան գյուղմթերքների արտադրության ծավալները:
* Շուտով,համայնքի աջակցությամբ, ՍՈՍ մանկական գյուղի տարածքում Կոտայք գյուղի երեխաների համար կգործի <<Մանկական զարգացման ցերեկային կենտրոնը>>, Կապուտանի և Նոր գյուղի մանկապարտեզների համար սուբվենցիոն հայտեր են ներկայացվել կառավարություն, այն վերագործարկելու նպատակով:
* Աշխատանքներ են տարվում մինչև տարեվերջ Սևաբերդ գյուղը գազաֆիկացնելու ուղղությամբ:
* Համայնքապետարանի միջոցների հաշվին ներքին հարդարման որոշ աշխատանքներ կատարվել են նախորդ տարի: Աշխատանքները շարունակական են:

Սակայն դպրոցների հիմնանորոգման համար անհրաժեշտ են պետական աջակցություն:* Դպրոցները ջեռուցման համակարգով ապահովվելու համար անհրաժեշտ են պետական աջակցություն և մասնավոր ներդրումներ:
* Համայնքի զարգացման հնգամյա ծրագրով նախատեսվում են 2022թթ ցանկապատել համայնքի բոլոր գերեզմանատները:
* Արտագաղթը կանխելու և բնակչությանը գյուղում պահելու համարը անհրաժեշտ է ոչ միայն համայնքի, այլ նաև պետական աջակցություն՝ հարկային բեռի թեթևացման, միջին ձեռնարկատիրության խթանման, աջակցել մասնավոր ներդրողներին:
 |